CELEX: 
Language: hu
Date: 2021-04-26 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2019/624 felhatalmazáson alapuló rendeletnek a származási gazdaságban történő vágás esetén alkalmazandó bizonyítvány tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az (EU) 2017/625 európai parlamenti és tanácsi rendelet
                  1
                megállapítja a tagállamok illetékes hatóságai által végzett hatósági ellenőrzések és más ellenőrzési tevékenységek elvégzésére vonatkozó szabályokat.
            
            
               Az (EU) 2019/624 felhatalmazáson alapuló bizottsági rendelet
                  2
                kiegészíti az (EU) 2017/625 rendeletet azáltal, hogy szabályokat állapít meg az egyedi hatósági ellenőrzésekre, például a vágás előtti élőállat-vizsgálatra vonatkozóan.
            
            
               A 853/2004/EK európai parlamenti és tanácsi rendelet
                  3
                egyik közelmúltbeli módosítása bizonyos feltételek mellett lehetővé teszi a háziasított szarvasmarha- és sertésféléknek, valamint a háziasított egypatás állatoknak a származási gazdaságban történő levágását. Ezt a módosítást az (EU) 2019/624 rendelet módosításának kell követnie annak biztosítása érdekében, hogy az állatokat a vágás előtti élőállat-vizsgálat eredményét tartalmazó bizonyítvány kísérje.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A javasolt módosításra a 853/2004/EK rendelet módosítása miatt van szükség. A módosítás az összes tagállam illetékes hatóságait képviselő illetékes szakértői csoport több ülésén is megvitatásra került, és azt a szakértők nagymértékben támogatják. 
            
            
               Emellett az élelmiszerlánc, valamint az állat- és növényegészségügy kérdéseivel foglalkozó konzultatív csoport keretében konzultációra került sor a magánszektorbeli érdekelt szervezetekkel.
            
            
               E felhatalmazáson alapuló rendelet elfogadása előtt a Bizottság nyílt és átlátható módon nyilvános konzultációkat folytatott a jogalkotás minőségének javításáról szóló intézményközi megállapodásban
                  4
                meghatározott eljárásokkal összhangban.
            
            
               E felhatalmazáson alapuló rendelet előkészítése során a Bizottság figyelembe vette a fent említett konzultációs tevékenységekkel összefüggésben kapott észrevételeket.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2019/624 felhatalmazáson alapuló bizottsági rendeletet és annak módosításait az (EU) 2017/625 rendelet 18. cikkének (7) bekezdése alapján fogadják el; mindkét rendeletet 2019. december 14-től kell alkalmazni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.4.26.)
            
            
               az (EU) 2019/624 felhatalmazáson alapuló rendeletnek a származási gazdaságban történő vágás esetén alkalmazandó bizonyítvány tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre
                  5
                (a hatósági ellenőrzésekről szóló rendelet) és különösen annak 18. cikke (7) bekezdésének d) pontjára,
            
         
         
            
               mivel:
            
            
               (1)Az (EU) 2017/625 rendelet szabályokat állapít meg a tagállamok illetékes hatóságai által végzett azon hatósági ellenőrzésekre és más ellenőrzési tevékenységekre vonatkozóan, amelyek célja, hogy ellenőrizzék az élelmiszeripar és az élelmiszer-biztonság területén a termelés, a feldolgozás és a forgalmazás szakaszaira vonatkozó uniós jogszabályoknak való megfelelést. Ezek a hatósági ellenőrzések a vágásra szánt állatok vágás előtti élőállat-vizsgálatát is magukban foglalják. 
            
            
               (2)Az (EU) 2019/624 felhatalmazáson alapuló bizottsági rendelet
                  6
                kritériumokat és feltételeket állapít meg annak meghatározására, hogy mikor végezhető el vágás előtti élőállat-vizsgálat a származási gazdaságban.
            
            
               (3)A 853/2004/EK európai parlamenti és tanácsi rendeletet
                  7
                módosító (EU) [C(2021)199] felhatalmazáson alapuló bizottsági rendelet
                  8
                bizonyos feltételek mellett lehetővé teszi a háziasított szarvasmarha- és sertésféléknek, valamint a háziasított egypatás állatoknak a származási gazdaságban történő levágását. E feltételek között szerepel, hogy az állatokat vágás előtti élőállat-vizsgálatnak kell alávetni, és e vizsgálat eredményét az (EU) 2019/624 felhatalmazáson alapuló rendelet 6. cikkének megfelelően a levágott állatoknak az engedélyezett vágóhídra szállított testét kísérő hatósági bizonyítványban fel kell tüntetni. 
            
            
               (4)Az (EU) 2019/624 felhatalmazáson alapuló rendelet 6. cikkének hatályát ki kell terjeszteni a háziasított szarvasmarha- és sertésfélékre, valamint a háziasított egypatás állatokra annak biztosítása érdekében, hogy a származási gazdaságban történő levágásuk esetén a hús biztonságossága ne kerüljön veszélybe.
            
            
               (5)Az (EU) 2019/624 felhatalmazáson alapuló rendeletet ezért ennek megfelelően módosítani kell.
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/624 felhatalmazáson alapuló rendelet 6. cikke a következőképpen módosul:
            
            
               1.Az (1) bekezdés helyébe a következő szöveg lép:
            
            
               „(1) Az illetékes hatóságoknak a baromfi, a tenyésztett vad, a háziasított szarvasmarha- és sertésfélék, valamint a háziasított egypatás állatok esetében az ebben a cikkben meghatározott különleges kritériumokat és feltételeket kell alkalmazniuk.”
            
            
               2.A (3) bekezdés helyébe a következő szöveg lép:
            
            
               „(3) A 853/2004/EK rendelet III. melléklete I. szakaszának VIa. fejezetével vagy III. szakaszának 3. pontjával összhangban a származási gazdaságban levágott háziasított szarvasmarha- és sertésfélék, háziasított egypatás állatok és tenyésztett vad esetében az e rendelet 5. cikke (2) bekezdésének f) pontjában említett bizonyítvány helyett az (EU) 2020/2235* bizottsági végrehajtási rendelet IV. mellékletének 3. fejezetében meghatározott hatósági bizonyítványnak megfelelően kitöltött bizonyítványt kell mellékelni a vágóhídra szállított állatokhoz, illetve azt előzetesen bármilyen formátumban odaküldeni.
            
            
               * A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.4.26.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet), (HL L 95., 2017.4.7., 1. o.).
               
               
                  
                     (2)
                  
                        A Bizottság (EU) 2019/624 felhatalmazáson alapuló rendelete (2019. február 8.) a hús előállításával, valamint az élő kagylók termelési és átmosó területeivel kapcsolatos hatósági ellenőrzéseknek az (EU) 2017/625 európai parlamenti és tanácsi rendelettel összhangban történő elvégzésére vonatkozó különös szabályokról (HL L 131., 2019.5.17., 1. o.).
               
               
                  
                     (3)
                  
                        Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
               
               
                  
                     (4)
                  
                        HL L 123., 2016.5.12., 1. o.
               
               
                  
                     (5)
                  
                        HL L 95., 2017.4.7., 1. o.
               
               
                  
                     (6)
                  
                        A Bizottság (EU) 2019/624 felhatalmazáson alapuló rendelete (2019. február 8.) a hús előállításával, valamint az élő kagylók termelési és átmosó területeivel kapcsolatos hatósági ellenőrzéseknek az (EU) 2017/625 európai parlamenti és tanácsi rendelettel összhangban történő elvégzésére vonatkozó különös szabályokról (HL L 131., 2019.5.17., 1. o.).
               
               
                  
                     (7)
                  
                        A Bizottság (EU) [C(2021)199] felhatalmazáson alapuló rendelete (...) az állati eredetű élelmiszerek különleges higiéniai szabályairól szóló 853/2004/EK európai parlamenti és tanácsi rendelet III. mellékletének módosításáról (HL L ...)
               
               
                  
                     (8)
                  
                        Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).